OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

tel. 035/447-326, fax: 035/407-420

KLASA: 003-06/18-01/05

URBROJ: 2178/01-17-18-02

U Slavonskom Brodu, 17. svibnja 2018. godine

ZAPISNIK

sa devete (9.) sjednice Školskog odbora Obrtničke škole Slavonski Brod održane

dana 17. svibnja 2018. godine s početkom u 18:15 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Krešimir Grubanović, prof. sazvao je današnju sjednicu Školskog odbora. Pozdravio je prisutne, utvrdio da su na sjednici nazočni sljedeći članovi Školskog odbora: Dubravka Pracny, Mihaela Deanović, Mirela Đaković, Danijela Petrović, Krunoslav Ravnjak i sam predsjednik Krešimir Grubanović. Sjednici Školskog odbora nazočni su i ravnateljica Anita Holub prof. i tajnica Ankica Lopojda. Nemogućnost dolaska na sjednicu ispričao je gospodin Ante Cvitković. Budući da postoji kvorum za pravovaljano odlučivanje, predsjednik Školskog odbora predložio je sljedeći

dnevni red:

1. Usvajanje zapisnika sa osme (8.) sjednice Školskog odbora Obrtničke škole Slavonski

Brod

2. Davanje Ravnateljici prethodne suglasnosti za zasnivanje radnog odnosa na određeno

vrijeme do 60 dana

3. Usvajanje Pravilnika o obradi i zaštiti osobnih podataka Obrtničke škole Slavonski Brod

4. Različito

Predloženi dnevni red za današnju sjednicu jednoglasno je usvojen.

Ad 1)

Predsjednik Školskog odbora pozvao je članove Školskog odbora da se izjasne o prihvaćanju zapisnika sa prethodne osme (8.) sjednice Školskog odbora. Zapisnik sa osme (8) sjednice Školskog odbora Obrtničke škole Slavonski Brod dostavljen je svim članovima uz poziv na današnju sjednicu. Na zapisnik sa prethodne sjednice nije bilo primjedbi te je jednoglasno donesena sljedeća

Odluka

usvaja se Zapisnik sa osme (8.) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 22. ožujka 2018. godine

Ad 2)

Pod drugom točkom dnevnog reda Ravnateljica je pozdravila sve prisutne, osobito vanjske članove Školskog odbora. Zahvalila je svima koji su glasali za nju. Upoznala je članove Školskog odbora s odlaskom našeg domara Steve Musić u mirovinu. Na njegovo radno mjesto zaposlili smo na 15 dana Nikolu Knežević, sukladno Zakonu o odgoju i obrazovanju u osnovnoj i srednjoj školi. Zamolila je članove Školskog odbora prethodnu suglasnost za zasnivanje radnog odnosa s navedenim radnikom na određeno vrijeme do 60 dana, odnosno do dobivanja suglasnosti Ministarstva znanosti i obrazovanja i završetka natječajnog postupka. Nadalje, nastavnik Petar Margetić zaposlen je također na određeno nepuno radno vrijeme radi zamjene nastavnika Petra Nakić. Budući da je nastavnica Snježana Nužda na bolovanju te da nam iz Hrvatskog zavoda za zapošljavanje i Ureda državne uprave iz Brodsko-posavske županije nisu poslati stručnu zamjenu njene sate raspodjeli smo nastavnicama koje su zaposlene u našoj Školi na neodređeno nepuno radno vrijeme. S nastavnicom Majdom Stojanić, prof. psihologije i nastavnicom Zitkom Turkalj, inženjer tekstilne tehnologije, sklopljeni su Aneksi ugovora o radu. Zamolila je suglasnost za zasnivanje radnog odnosa s navedenim radnicima na određeno vrijeme do 60 dana.

Nakon kraće diskusije članovi Školskog odbora jednoglasno su donijeli sljedeći

Zaključak

Daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa do 60 dana sa sljedećim kandidatima:

Nikolom Knežević, strojarstvo-finomehaničar, na određeno puno radno vrijeme,

Petrom Margetić, stručnim prvostupnikom poslovne informatike, na određeno nepuno radno vrijeme,

Majdom Stojanić, profesoricom psihologije na određeno nepuno radno vrijeme,

Zitkom Turkalj, inženjer tekstilne tehnologije, na određeno puno radno vrijeme.

S navedenim kandidatima Ravnateljica će sklopiti ugovore o radu sukladno zakonskim odredbama. Ovaj zaključak stupa na snagu danom donošenja.

Ad 3)

Pod ovom točkom dnevnog reda predsjednik Školskog odbora dao je riječ tajnici Škole. Tajnica navodi da je Opća uredba o zaštiti podataka EU 2016/679 stupila na snagu u kratkom roku iza usvajanja 25. svibnja 2016. godine, a njena primjena započinje od 25. svibnja 2018. Godine te ukratko pojasnila odredbe iste. Navedena Uredba krovni je propis o zaštiti osobnih podataka u EU koji će se direktno implementirati u zakonodavstvo svih zemalja članica bez mogućnosti interpretacije. Škola je kao pravna osoba voditelj obrade podataka, dok je izvršitelj obrade fizička osoba koja obrađuje osobne podatke u ime voditelja obrade. Izvršitelj obrade podataka ovlašten je postupati sa osobnim podacima samo na temelju naloga voditelja obrade i obrađivati ih samo za potrebe određenih procesa obrade te ih u druge svrhe ne smije koristiti, a sve sukladno Pravilniku koji je škola dužna donijeti. Primjerak pravilnika dostavljen je svim članovima Školskog odbora uz poziv na današnju sjednicu. Nakon kraće diskusije donesena je sljedeća

Odluka

Usvaja se Pravilnik o obradi i zaštiti osobnih podataka Obrtničke škole Slavonski Brod, Vladimira Nazora 9, 35 000 Slavonski Brod

Pravilnik o obradi i zaštiti osobnih podataka objaviti će se na oglasnoj ploči Škole i web stranici Škole dana 18. svibnja 2018. godine, a na snagu stupa dana 25. svibnja 2018. godine.

Ad 4)

Pod ovom točkom dnevnog reda ravnateljica Anita Holub, prof. iznijela je pregled dosadašnjeg rada. Sukladno životopisu odnosno programu rada u natječajnom postupku po stupanju na funkciju ravnateljice Škole započela je s ostvarivanjem istog. Dana 17. travnja 2018. godine održano je Vijeće učenika. Pristup učenika s konkretnim prijedlozima ju je ugodno iznenadio. Istoga dana održano je i Vijeće roditelja. S članovima Vijeća roditelja ostvarila je zaista konstruktivnu, vrlo dobru suradnju. Naime, ona kao ravnateljica i roditelji na istoj su liniji, naprosto imaju isti cilj. Pohvalila je angažman gđe. Mihaele Deanović, člana Vijeća roditelja, a ujedno i člana Školskog odbora vezano uz uređivanje kandidata na izboru za Miss koji će se održati dana 2. lipnja 2018. godine. Nadalje, u Školi vlada prava radna atmosfera. Veliki dio našeg kolektiva sudjelovao je u pripremi i predstavljanju naše Škole na Sajmu obrtničkih zanimanja koji se održao dana 23. travnja 2018. godine. Učenici trećih razreda, Magdalena Dropulja i Pavo Jurić, osvojili su drugo mjesto na državnim natjecanjima u zanimanjima krojač i keramičar-oblagač. Klara Ivanišević učenica 3. H razreda je najčitateljica Obrtničke škole Slavonski Brod na Nacionalnom kvizu „Čitanjem do zvijezda“. Gotovo sva zbivanja u Školi popraćena su medijima. Radnici škole aktivno sudjeluju u stručnim usavršavanjima.

Ravnateljica je pozvala članove Školskog odbora na proslavu Dana Škole, 8. lipnja 2018. godine. Dana 15. lipnja 2018. godine, zadnji nastavani dan ove školske godine, bio bi sportski dan. Najavila je i svečanu podjelu završnih svjedodžbi naših učenika 3. razreda za dan 27. lipanj 2018. godine kada bi se trebala održati i Misa za naše učenike u Maloj crkvi. Obrtnička škola Slavonski Brod je odgojno-obrazovna ustanova i u tom smjeru ćemo i djelovati. Nakon izlaganja Ravnateljice, riječ je zatražila Danijela Petrović prof. Naime, ona smatra da bi se svakog radnika naše Škole trebalo na dostojanstven način uz simboličan poklon ispratiti u mirovinu. Predlaže da taj posao od sada rade članovi Školskog odbora, odnosno predstavnici Nastavničkog vijeće i predstavnik Skupa radnika, a koji su ujedno i dio kolektiva. Nakon kraće diskusije o budućim umirovljenicima članovi su se složili s navedenim prijedlogom.

Budući da nije bilo više prijedloga na dnevni red sjednica Školskog odbora zaključena je u 19:10 sati.

Zapisnik vodila: Predsjednik Školskog odbora

Ankica Lopojda, mag.iur. Obrtničke škole Slavonski Brod

Krešimir Grubanović, prof.